cyanic-selkie/wikianc huggingface dataset:
Hliník nad Hronom
Historio
La unua mencio devenis el 1075 laŭ tiama hungara ortografio "Gelednuk" apartenanta al abatejo de Garamszentbenedek. Ĝi estis ankaŭ doganprena loko. Matiaso la 1-a donacis al la komunumo bazaradan rajton. Jam tiutempe oni minadis ŝtonojn kaj oni faris el tio mueliloŝtonojn, la plej famajn en Hungarujo. En 1627 la turkoj detruis la urbeton, poste en 1678 Emeriko Thököly okupis la burgon. En 1828 loĝis tie 620 homoj en 89 domoj. En 1910 loĝis en Geletnek 1038 homoj, (951 slovakoj, 50 hungaroj 11 germanoj kaj aliaj). Ĝis Traktato de Trianon la vilaĝo apartenis al Hungara reĝlando, al Bars, al distrikto de Garamszentkereszt, poste al Ĉeĥoslovakio, inter 1938-1945 kaj ekde 1993 al Slovakio. En 1948 fabriko pri maŝinoj ekfunkciis. Kolĥozo formiĝis en 1956. En 2001 loĝis en Hliník nad Hronom 2958 homoj (2843 slovakoj, 33 ciganoj, 14 ĉeĥoj, 4 hungaroj, 3 germanoj kaj aliaj).
Famuloj
En la iama Geretnek naskiĝis hungara inĝeniero Ferenc Lesenyi.
1281 Jeanne
1281 Jeanne estas malgranda malhela asteroido de la ĉefa asteroida zono, malkovrita la de la belga astronomo Sylvain Arend elde la Reĝa observatorio de Belgio en Uccle.
Nomo
Ĝi ricevis la virinan antaŭnomon "Jeanne", tiu de unu filino de la malkovrinto.
Ĉeburaŝko
Ĉeburaŝko (Чебурашка) estas elpensita besteto kun grandaj oreloj, aspektanta iom kiel pluŝurseto kaj iranta sur la postpiedoj. Aperinta post 1965 en porinfanaj rakontoj kaj teatraĵoj de la rusa verkisto Eduard Uspenskij, ĝi tre populariĝis en Sovetunio precipe kiel heroo de serio de trukfilmoj komence de 1969. En Rusio bonkonatas eĉ nuntempe. Havante cinamkoloran felon kaj amindan vizaĝon kun grandaj bonecaj okuloj, Ĉeburaŝko kondutas kaj parolas kvazaŭ kvinjara infano. La trukfilmojn de Sojuzmultfilm kunscenaris Roman Kaĉanov. Leonid Ŝvarcman en ili kreis la hodiaŭe plej konatan aspektaĵon de la figuro (vidu bildon), kies voĉon parolis Klara Rumjanova.
Komenca agado
Besteto en tropika arbaro, manĝinte tro da ili, en kesto de oranĝoj ekdormas kaj ene transportatas al granda urbo. Kiam fruktvendisto trovas la besteton, tiu ne povas sidi nek stari kaŭze de siaj rigidiĝintaj membroj kaj el la kesto ruliĝas planken. Li do eknomas ĝin "Ĉeburaŝko" - ruse io kiel "rulfalulo" - kaj portas al la urba zoo, kie oni rifuzas ĝin pro tio, ke ĝi science ne konatas. Ĉeburaŝko do pluportatas al vendejo de rabatvaro. Tie ĝi devas labori starante en montra fenestro por allogi pasantojn kaj loĝas en apuda telefonbudo. Soleca Genadio, krokodilo kiu laboras en la zoo kiel krokodilo, anonce serĉas amikojn. Li kaj Galinjo, knabino de infanteatro, kaj poste Ĉeburaŝko interamikiĝas.
Fono kaj etoso de la filmoj
La personoj, objektoj kaj pejzaĝo de la trukfilmoj pensigas pri soveta Rusio. La adolteska, iom melankolia krokodilo Genadio ŝatas kanti ludante akordionon. Li kaj Ĉeburaŝko havas mildan, helpeman koron, sed ambaŭ sufiĉe naivas kaj mallertas. Kontraŭadas kaj kelkfoje helpas ilin malica maljunulino Ŝapoklak, kies moto estas: "Helpi homojn estas disipo de tempo. Pro bonaj faroj oni ne devas famiĝi." Ŝi portadas mansakon kun ene ratinon Lariska, kiu okaze asistas ŝin ĉe fiagoj.
En Rusio la kantoj de en la filmoj daŭre popularas, interalie la kantata de Genadio en fama sceno kun li mem, Ĉeburaŝko kaj Ŝapoklak sidantaj sur lazura vagono veturanta horizonten.
Katedralo de la Sankta Jakobo en Rigo
Historio
En ĝia arkitekturo videblas transiro de romaniko al gotiko. La kupra turo de la preĝejo kies alteco estas 86 metroj dum jarcentoj senbriliĝis; sur ĝi troviĝas la plej malnova horloĝo en Antikva Rigo, kiu estas starigita en la jaro 1480. La turo de tiu ĉi preĝejo estas sola, kiu havas sonorilon ekster la preĝejo mem. Ĝi troviĝas sub speciala tegmenta konstruo kaj estas bone videbla. La malnova sonorilo gisita en 1509 estis evakuita al Rusio dum la Unua Mondmilito en la jaro 1915 kaj tie ĝiaj spuroj malaperis. La nova sonorilo estis gisita kaj starigita en la jaro 2001 antaŭ 800 jara jubileo de Riga.
Dekomence en ĉi-tiu preĝejo preĝis fratoj de ordeno, poste katolika paroĥo. En 1522 en la preĝejo estis legitaj predikoj, kiuj en Rigo enkondukis Reformacion. Ĝin transprenis luteranoj kaj la unuan fojon diservo okazis en latva lingvo. Post Reformacio tiu estis latva preĝejo. En la jaro 1582, kiam komenciĝis pola epoko laŭ ordono de reĝo Stefan Batory la preĝejo estis redonita al katolikoj - Ordeno de Jezuitoj. En 1621, kiam riganoj ĵuris fidelon al Svedia krono kaj komenciĝis sveda epoko, Svedia reĝo Gustav la 2-a Adolf forpelis jezuitojn kaj la preĝejo de la Sankta Jakobo fariĝis luterana preĝejo de sveda garnizono. Tamen post la jaro 1710 ĝi fariĝis la preĝejo de rusa krono.
Nur en 1923 la preĝejo denove estis redonita al katolikoj, kaj fariĝis katolika katedralo.
En aŭtuno de la jaro 1993 en Katedralo de Sankta Jakobo gastis Papo Johano Paŭlo la 2-a.
Preĝejo de la Sankta Petro en Rigo
Preĝejo de la Sankta Petro (latve: Svētā Pētera Evaņģēliski luteriskā baznīca) estas luterana preĝejo en Rigo, la ĉefurbo de Latvio, dediĉita al Sankta Petro. Tiu ĉi preĝejo ĉiam apartenis al Riganoj, ili komencis konstrui ĝin en 1209, kaj ĉiam ĝi estis la plej alta en la urbo. Apud la preĝejo oni povas vidi interesan statuon "Bremenaj muzikistoj", donaco de ĝemelurbo Bremen. Ankaŭ apud la preĝejo de la sankta Petro ofte kantas surstrataj muzikistoj.
Fosfata acido
Fosfata acido (aŭ fosfora acido, fosforacido, fosfatacido) aŭ alinome ortofosfata acido (H3PO4) estas la plej grava oksoacido de la fosforo. Ĝi estas bazmaterialo por fosforaj saloj de la sinteza sterko, sed oni uzas ĝin por dentoplenigaĵoj, pretigo de albumindevenaĵoj, produktado de suker- kaj teksaĵindustriaj produktoj. Ĝi estas acida, fruktodora aldonaĵo de la nutraĵindustriaj produktoj.
La pura fosforacido estas kristala, solida materialo (fandopunkto estas 42,35 °C). Ĝi estas senkolora, siropa likvaĵo (iom maldensa). Oni produktas la senfajnigitan acidon el fosforito, la pli puran version el blanka fosforo.
La fosforacido povas formi tri salojn, depende de tio, kiom hidrogenatomojn ĝi fordonas. Grava fosfata salo estas la natrio-dihidrogena fosfato (NaH2PO4), kiu estas uzata por reguligo de la hidrogenjona koncentreco (acideco); la dinatrio-hidrogena fosfato (Na2HPO4), kiu uzatas por akvomildigo per precipitigo de la multvaloraj metaloj; la trinatrio-fosfato (Na3PO4), kiun oni uzas en sapoj kaj lavaĵoj. La kalcio-dihidrogena fosfato aŭ kalcio-superfosfato [Ca(H2PO4)2] estas grava komponento de sinteza sterko, la kalcio-monohidrogen-fosfato (CaHPO4) malhelpas, ke la salo kaj sukero absorbu akvon (humidecon).
La fosfata acido estas la plej simpla membro de la homologa vico de la polifosfataj acidoj. La ĝenerala formulo de tiu vico estas H(HPO3)nOH, kie n = 2, 3, 4,.... La metafosfataj acidoj havas la formulon (HPO3)n, kie n = 3, 4, 5,... kaj ili havas ringan molekulan strukturon.
Oni povas produkti la diversajn polimeraj modifojn de la fosfata acido per reago de fosfatacidoj kaj akvo.
Iclandu Mare
Iclandu Mare [iklandu mare] (hungare: Nagyikland nadjikland) estas vilaĝo en Rumanio okcidente de Târgu Mureș kaj administracie apartenas al la komunumo Iclănzel. En 1910 ĝi havis 1 482 loĝantojn (rumanoj, hungaroj) kaj en 1992 740 (rumanoj). Ĝia unua skriba mencio estas en 1419. Ĝis 1919 ĝi apartenis al Hungario (Torda-Aranyos vármegye).
Beseri
Geografio-Loko
Beseri proksimas de la Tasik Timah Tasoh.
Kanibalo
Kanibalo estas animalo, kiu manĝas anojn de sia propra specio. La koncerna esprimo por homoj estas antropofago.
PIV donas por la vorto kanibalo la kromsignifon "monstra homo", kiu devenas el la ideo, ke iuj homoj mortigas aliajn homojn por manĝi ilin. Sed tiaj okazoj estas tre maloftaj, kaj mankas pruvoj, ke ili estas kulture determinitaj. Kontraŭe ja estas/estis kulturoj, en kiuj militistoj rituale manĝas partojn de la korpo de mortigita malamiko. Idea fono de tio povas esti la deziro enkorpigi ecojn de tiu malamiko.
Ekzistas kelkaj rakontoj pri krizoj, dum kiuj homoj pro ekstrema malsato manĝis la korpojn de siaj jam mortintaj kunuloj. Konatiĝis la situacio de la postvivintoj de aviadila akcidento en Ĉilio en 1972.
Kanibalismo de bestoj povas okazi ekzemple, kiam regiono estas ekstreme troloĝata de iu specio; tiam ekzemple musoj kaj ratoj manĝas junajn specianojn. Alia okazo estas tre multnombra idaro de iuj specioj, kiun plenkreskaj ekzempleroj malpliigas per manĝo; tial selekto okazas ekzemple ĉe ezokoj.
Necesas klare distingi inter kanibalismo kaj hom-manĝado; ili identas nur, se la manĝanto estas homo. Oni parolas pri hom-manĝado ĉe grandaj rabobestoj, kiuj atakas homojn.
Soylent (trinkaĵo)
Tiu artikolo temas pri artefarita totala dietanstataŭaĵo. Por aliaj uzoj, vidu Soylent (apartigilo)
Soylent (Sojlento) estas nutriga trinkaĵo, kies dezajno inkluzivas ĉiujn nutraĵojn kiujn bezonas plenkreskita homo. Tiucele, tradiciajn manĝaĵojn oni povas anstataŭigi. La recepton ellabboris programisto kaj softvaristo Rob Rhinehart. Li esploris la nutraĵajn bezonojn de plenkreskituloj kaj la recepton preparis per mem-eksperimentado kaj surrete kaj legante lernolibrojn kaj sciencajn gazetojn.
La unuaj sendaĵoj de usonaj mendoj komenciĝis en la unua semajno de majo 2014. La nomo de la produkto estas interna ŝerco surbaze de la sciencfikcia romano de 1966 de Harry Harrison nome "Make Room! Make Room!" kvankam ofte asociite kun ĝia filmadaptigo de 1973 nome "Soylent Green", en kiu la futureca manĝaldonaĵo "Soylent Green" estas farita de homaj restaĵoj.
Gerardina Trovato
Gerardina Trovato (naskiĝis la 27-an de majo 1967 en Katanio) estas itala kantaŭtoro kaj kantisto.
La patro de Gerardina Trovato estis kuracisto en Katanio. Li ludis gitaron kaj traktis la popularan muzikon de Sicilio. Ŝia patrino estis pianinstruisto. Do ŝi ricevis infanan lecionon de piano kaj gitaro. Post diplomiĝo en mezlernejo, kie ŝi lernis la profesion de librotenisto, Gerardina Trovato iris al Romo en la aĝo de 19 kaj dediĉis sin al la muziko tie. Unue ŝi laboris kiel kantisto. Ŝi konatiĝis kun la direktoro kaj skriptisto Pietro Vivarelli, kiu ankaŭ pasigis kvin jarojn en la ĵurio de la Festivalo Sanremo, kaj konis en 1992 la muzikan produktanton Caterina Caselli de la marko Sugar. Ŝia unua granda sukceso venis en 1993 kun la kanto Non ho più la mia città.
Kantono Avesnes-sur-Helpe-Sud
La kantono de Avesnes-sur-Helpe-Sud (france canton d'Avesnes-sur-Helpe-Sud) estis franca kantono lokita en la departemento Nord kaj en la antaŭa regiono Nordo-Kaleza Markolo, kiu ekde 2016 estas parto de nova regiono Hauts-de-France (lauvorte "Vertoj-de-Francio", t. e. la plej norda parto de Francio). Ĝi malfondiĝis en marto 2015 kaj ĝis tiam estis unu el la 12 kantonoj de la arondismento Avesnes-sur-Helpe.
Komunumoj
Apartenis al la kantono Avesnes-sur-Helpe-Sud la jenaj 14 francaj komunumoj :
Ivan Segreto
Ivan Segreto naskiĝis en Sciacca la 25-an de marto 1976, post kompletigi siajn studojn ĉe la Konservatorio de Palermo, iris al Milano, kie li loĝis.
Kantisto, en 2004, li sukcesis kun la unuopaĵo "Porta Vagnu", en la angla. "Porta Ragno" kaj ankaŭ la titolo de la KD (kiun li produktis kun Federico Fiorentino), kiu baldaŭ donis eblon al Ivan Segreto fari liston de publiko kaj kritikistoj (la albumo por la revuo "Muziko kaj diskoj" kaj la plej bona albumo de 2004). En 2004, prezentis la koncertojn en Francio.
Listo de Ŝtatestroj de Sovetunio
Kontraste al aliaj ŝtatoj, la posteno de Ŝtatestro de Sovetunio estis ofte ŝanĝinta. Dum la historio de Sovetunio, supera gvidanto regis ŝtaton kiel partiestro aŭ kiel prezidanto de registaro. Ĉi tio okazis pro la potencrivaleco inter la sovetaj politikaj elitoj. Ekzemple, Josif Stalin, kiu kiel diktatoro de Sovetunio, inter jaroj 1924 ĝis 1952 estis Ĝenerala Sekretario, sed li estis Prezidanto de Soveto de Popolaj Komisaroj nur inter jaroj 1941 kaj 1946, kio estis jure ŝtatestro de USSR.
Kelkfoje koalicio de politikistoj, Trojka kreiĝis, por kapto de politika potenco. Trojka kreiĝis post la morto de ŝtatestro. Trojka en 1924 (post la morto de Lenino), kies membroj estis la jenaj: Stalin, Zinovjev, Kamenev); kaj en 1953 (post la morto de Stalino), kies membroj estis la jenaj: Malenkov, Berija, Molotov) estis famaj koalicioj. Tamen tiuj koalicioj finis, kiam unu membro de la grupo kaptis politikan potencon en la ununura politika partio kaj registaro.
Prezidanto de Soveto de Popolaj Komisaroj (1917-1924)
Prezidanto de Soveto de Popolaj Komisaroj (ruse Председатель Совета Народных Комиссаров) estis Gvidanto de Registaro (Plenuma povo), kiel Ĉefministro en aliaj ŝtatoj. En 1917, Rusia revoluciulo kaj unua ŝtatestro Vladimir Lenin, kreis Soveton de Popolaj Komisaroj de RSFSR kaj iĝis ĝian prezidanton. Lenin regis Sovetunion inter jaroj ĝis 1924, laŭ tiu nomo.
Post la morto de Lenin, Ĝenerala Sekretario Josif Stalin kaptis sovetian politikan povon en 1924. Posteulo de Lenin kiel prezidanto, Aleksej Rjkov perdis politikan potencon en 1930 kaj estis ekzekutita en 1938. Sed tiu posteno ekzistis ĝis dissolvo de Sovetunio kiel Prezidanto de Soveto de Ministroj (1946-1991) kaj Ĉefministro de USSR (1991). Tiuj postenoj estis jure ŝtatestro de USSR, laŭ sovetia konstitucio.
Ĝenerala kaj Unua Sekretario de Komunista Partio de Sovetunio (1924-1990)
Ĝenerala Sekretario de Centra Komitato de Komunista Partio de Sovetunio (ruse Генеральный Секретарь ЦК КПСС) estis Gvidanto de Komunista Partio de Sovetunio, fakte gvidanto de sovetia leĝofarantaro (Leĝdona povo) kaj ŝtatestro inter jaroj 1924 ĝis 1990. Unua Ĝenerala Sekretario estis Jelena Stasova kiel Teĥnika Sekretario. Post la morto de Stalin kaj dum la regado de Nikita Ĥruŝĉov, li sanĝis nomon kiel Unua Sekretario, sed post Ĥruŝĉov, Breĵnev revenigis nomon kiel origina nomo en 1966.
En 1990 Kongreso de Popolaj Deputitoj de USSR abolis unupartiismon, tial Ĝenerala Sekretario ne estis pli ŝtatestro de Sovetunio. Li ekzistis ĝis malpermeso de KPSU en 1991.
Prezidanto de USSR (1990-1991)
Prezidanto de USSR (ruse Президент СССР) estis Ŝtatprezidanto, kiel la Prezidanto de Usono kaj Francio.
Prezidanto establiĝis en 1990 dum la politika reformo de USSR. Unua prezidanto estis Miĥail Gorbaĉov. Tamen en 1991 Sovetunio estis dissolvinta, ĉar Gorbaĉov estis unua kaj lasta prezidanto de USSR.
= Listo de ŝtatestroj =
Aliaj ŝtataj estroj
= Vidu ankaŭ =
950-aj jaroj
Eksteraj ligiloj
}}
Eurasburg (Ŝvabio)
Eurasburg estas komunumo en Germanio. Ĝi troviĝas en la distrikto Aichach-Friedberg de la federacia lando Bavario. Fine de la komunumo havis  loĝantojn.
Atako Torre
La Atako Torre (ECO D03) estas grava sistemo por ludi fermitan malfermon. Ĝi estas solida strukturo, kiu generas taktikajn ludojn. Ĝi ŝuldas sian nomon al la meksika GM Carlos Torre Repetto, kiu sukcese uzis ĝin en la 1920-aj jaroj. Kvankam ĝi similas, ĝi ne devas esti konfuzita kun la Atako Trompovsky, la antaŭa evoluo de la ĉevalo multe ŝanĝas la aferojn. Ĝi pli rilatas al la Sistemo Colle, en la senco ke la ŝakpecoj estas evoluigitaj preskaŭ sendepende de tio, kion faras nigro: e3, c3, Ĉbd2, Kd3, 0-0; sed la strategiaj ideoj estas tute malsamaj. Kontraŭe al la Sistemo Colle, blanko intencas lanĉi atakon kontraŭ la reĝa flanko kaj ludi Ĉe5 al f4 kaj movi la turon al la tria linio (Tf3-g3 aŭ h3). Nigro devas esti tre singarda kun la Atako Torre ĉar se li ludas pasive li finas en pli malbonaj pozicioj. Tamen kun bona ludo nigro havas nenion timindan.
Gimritz
Gimritz estas eksa komunumo kaj ekde 2011 parto de la nova urbo Wettin-Löbejün en Germanio. Ĝi troviĝas en la distrikto Saale de la federacia lando Saksio-Anhalto. La 31-an de decembro 2009 la tiam ankoraŭ sendependa komunumo havis loĝantojn.
Akvisto
Akvisto, Verŝisto aŭ Amforo (Aquarius) estas konstelacio de tera ĉielo de la zodiako.
Mitologio
Ganimedo estis la filo de la reĝo Tros de Trojo. Li estis fama pro sia beleco, kaj pro tio, Zeŭso enamiĝis en lin. Li decidis forrabi la junulon. Dum Ganimedo paŝtis la brutojn en la ebenaĵo, Zeŭso sendis sian aglon. La birdo prenis Ganimedon per siaj ungegoj kaj alportis lin en Olimpon. Tie li anstataŭis Hebon kiel vinverŝisto.
Nuntempe Ganimedo ankoraŭ verŝas akvon aŭ vinon el sia pokalo en la nokta ĉielo. Sed oni nomis lin la Akvisto aŭ Amforo. En la latina lingvo, li nomiĝas Aquarius,i. Eble danke al la akvo elverŝita de Ganimedo, fluas la rivero Eridano. La Delfeno naĝas dekstre, kaj la Fiŝoj maldekstre. Sub la Fiŝoj, minacas la Baleno. Sub la Akvisto, brilas la kapro de la maro, kiun oni momas la Kaprikornon. Tiu parto de la ĉielo nomiĝas la Maro.
Astrologio
Laŭ Okcidenta astrologio, Akvisto estas zodiaka signo por naskitoj inter la 20-a de januaro kaj la 18-a de februaro. Fakte, la Suno troviĝas en ĉi tiu konstelacio inter la 16-a de februaro kaj la 11-a de marto.
Ihráč
Ihráč, hungare Dallos [daloŝ] estas malgranda vilaĝo en Slovakio, en Regiono Banská Bystrica, en Distrikto Žiar nad Hronom. Ĝis 1890 la oficiala hungara loknomo estis Ihrács, poste pro la hungariga politiko la vilaĝo ricevis hungarecan nomon, kiu estas traduko el la slovaka nomo.
Situo
Ihráč situas sur malebenaĵo en valo de rojo, laŭ traira flankovojo. Kremnica troviĝas 7 km-ojn.
Historio
La unua mencio devenis el 1388. En 1910 vivis en Dallos 474 homoj, (464 slovakoj, 7 hungaroj kaj 3 germanoj). Ĝis Traktato de Trianon la vilaĝo apartenis al Hungara reĝlando, al Bars, al distrikto de Garamszentkereszt, poste al Ĉeĥoslovakio, inter 1938-1945 kaj ekde 1993 al Slovakio. En 2001 loĝis en Ihráč 585 homoj (581 slovakoj, po 1 ĉeĥo kaj hungaro).
Aerkuracloko
Aerkuracloko estas tia loko, kie nekutime pura estas la aero, tial la loko estas taŭga por medicina terapio (ekzemple kadre de kuracrestado).
Tiuj lokoj troviĝas precipe en montaro inter arbaroj. Plej ofte ministoj pretendas tiun terapion. La aerkuracloko ne nur havas medicinan signifon sed ĝenerale altiras turismon. Tiu loko estas Farkasgyepű en Hungario.
Alispecaj aerkuraclokoj troviĝas interne de grotoj, kie la aero estas pli pura, ol ekstere. Tiaspeca loko estas en Tapolca, kie en la groto estas sufiĉa loko por litoj, kie kuŝas la malsanuloj por difinita tempo. Ekstere estas speciala hospitalo baze de la groto.
Zajk
Zajk estas malgranda vilaĝo kun titolo vinvilaĝo en Hungario, en regiono Okcidenta Transdanubio, en departemento Zala, en Distrikto Letenye.
Situo
Zajk situas en Montetaro Zala sur malebenaĵo en valo, sub monto 321 m-ojn alta, fine de sakovojo. Letenye troviĝas 7, Lenti 25, Nagykanizsa 26, Zalaegerszeg 66, Budapeŝto 234 kilometrojn.
Komuna deveno
Komuna deveno piskribas kiel, en evoluisma biologio, grupo de organismoj kunhavas plej ĵusan komunan praulon. Estas "amasa" pruvaro de komuna deveno el la vivo en la Tero el la lasta universala komuna praulo. En Julio 2016, sciencistoj informis ke ili identigis serion de 355 genoj el la lasta universala komuna praulo, per komparo de la genomoj de la tri regnoj el vivaj estaĵoj, nome arĥioj, bakterioj, kaj eŭkariotoj.
Komuna deveno inter organismoj de diferencaj specioj estas klara dum speciigo, en kiu novaj specioj establiĝas el unusola praa populacio. Organismoj kiuj kunhavas plej ĵusan komunan praulon kaj estas tre proksime rilataj. La plej ĵusa komuna praulo el ĉiuj nuntempaj vivantaj organismoj estas la lasta universala praulo, kiu vivis antaŭ ĉirkaŭ 3.9 mil milionoj da jaroj. La du plej fruaj pruvoj por la vivo en la Tero estas grafito trovita kiel biogenika en metasedimentaj rokoj de 3.7 mil milionoj da jaroj malkovritaj en okcidenta Gronlando kaj en mikrobiaj tavoloj fosiliaj trovitaj en sabloŝtono de 3.48 mil milionoj da jaroj malkovrita en Okcidenta Aŭstralio. Ĉiuj nunaj vivantaj organismoj en la Tero kunhavas komunan genetikan heredon, kvankam la sugesto de substanca horizontala genotransigo dum frua evolucio kondukis al demandoj pri la monofilio (unusola praulo) de vivo.
Universala komuna deveno tra evolucia procezo estis por la unua fojo proponita de la angla naturalisto Charles Darwin en la konkluda frazo de sia verko de 1859 nome La origino de specioj:
Semajnfina Esperanto-Seminario
Unufoje jare en oktobro la Esperanto-Societo Neubrandenburg aranĝas la Semajnfinan Esperanto-Seminarion, dum kiu estas instruata Esperanto al komencantoj kaj progresintoj.
La Seminario okazas ekde 1975, komence dufoje jare, sed ekde 1990 nur unufoje jare. Ĝis 2007 ĝi okazis dum la lasta semajnfino de oktobro. Sed en 2008 ĝi okazis dum la meza semajnfino de oktobro.
Kutime la kursoj okazas jene:
Arthur Vignoli Carreira
Arthur Vignoli Carreira (n. ) estas brazila futbalisto.
Li ekde 2019 futbalas ĉe SC Sagamihara.
Denovo
Denovo estas sicilia muzikgrupo el la urbo Katanio. Aktiva komence inter 1982 kaj 1990, Denovo eldonis 7 albumojn kaj atingis naciajn nivelojn. Mario Venuti estis la historia voĉo de la grupo, kaj ankaŭ aŭtoro de kelkaj muzikaĵoj.
Ĝemeloj (konstelacio)
Ĝemeloj (latine Gemini) estas konstelacio de la zodiako de la tera ĉielo.
Astronomio
Ĉefaj steloj kaj ĉielaj objekoj: (Vidu la helenan legendon kaj simbolan uzon de Kastoro kaj Polukso)
Kaki Bukit
Kaki Bukit (ĉine: 加基武吉) estas urbeto en Perliso, Malajzio.
Geografio-Loko
Kaki kiu Bukit situas 16 mejlojn norde de la subŝtata ĉefurbo, Kangar kaj kelkajn mejlojn fore de Padang Besar, ĉe la limo inter Tajlando kaj Malajzio.
Demografio
Ĝi havas laŭtaksan populacion de 3,000 loĝantoj.
Turismo
Loko de intereso en Kaki Bukit estas Gua Kelam. Gua Kelam estis eltranĉita de kalkoŝtona montarmasivo per subtera rivereto dum multaj eonoj kaj estis ankaŭ pado por transporti stanercon de Valo Wan Tangga ekde la brita kolonia periodo ĝis la 1970-aj jaroj.
Cetere, Kaki Bukit ankaŭ famas pro sia loka manĝaĵo kiel ekzemple: Kaya Puff, Kaya Pao kaj diversaj specoj de Baozi, Lo-Mai-gai (miksaĵo de kokina viando kaj porkaĵo kun glutena rizo) kaj amasoj de lokaj desertoj.
4397 Jalopez
4397 Jalopez estas asteroido de la asteroida zono, malkovrita la elde la Observatorio Félix Aguilar en la provinco de San Juan (Argentino).
Nomo
Ĝi estis nomita en honoro de la argentina astronomo José Augusto López, direktoro de la observatorio Félix Aguilar de 1966 al 1993.
Vladimir Sorokin
Vladimir Georgijeviĉ SOROKIN (Владимир Георгиевич Сорокин; naskiĝis la 7-an de augusto 1955 en Bykovo, apud Moskvo) estas rusia koncepta artisto, dramaturgo kaj verkisto de postmoderna literaturo.
Otakar Vávra
Otakar Vávra (naskiĝis la 28-an de februaro 1911, mortis la 15-an de septembro 2011) estis ĉeĥa reĝisoro, scenaristo kaj pedagogo. Li naskiĝis en Hradec Králové, Aŭstrio-Hungario, nun parto de Ĉeĥio, kaj mortis en Prago, Ĉeĥio.
Rilatoj al Esperanto
En 1933, unua laborloko de la esperantlingva ĵurnalisto, vojaĝisto kaj verkisto Tibor Sekelj post la diplomiĝo en Zagrebo estis en filmentrepreno Merkurfilm, kiu sendis lin dum 6 monatoj labori en Prago, por lerni pri reĝisorado ĉe la jam tiutempe fama reĝisoro Otokar Vavra.
Vladimir Sorokin
Biografio
Vladimir Sorokin studis inĝeniersciencon en Moskvo. Li estis en opozicio kun la komunista sistemo de Sovetunio kaj publikigis siajn verkojn sekrete en la opozicia gazetaro (Samizdato). Li provis publikigi siajn unuajn verkoj en Sovetunio en la jaro 1989 antaŭ ol liaj verkoj estis publikigitaj eksterlande.
Vladimir Sorokin estas konsiderata unu el la plej grandaj kritikistoj de la politika sistemo de la rusa prezidento Vladimir Putin.
Arto
Li okupiĝis pri librografiko, pentroarto kaj konceptarto. Li partoprenis multajn artajn ekspoziciojn. Li dizajnis kaj ilustris ĉirkaŭ 50 librojn.
PEN-Klubo
Li estis membro de la rusa PEN-Klubo. En januaro 2017, li anoncis sian retiriĝon de la PEN-Klubo en protesto kontraŭ la agoj de la Plenuma Komitato. En junio 2022 li estis unu el la kunfondintoj de PEN Berlino. Sorokin gajnis la premion Gorki. En 2006 aperis "La Tago de Opriĉnina" (ruse День опричника), distopia romano projekcianta la mondon de Ivano la Terura en nuntempan Rusion. Malgraŭ la dato en la estonteco (2027), la nuntempo estas rekonebla per naci-patriotaj aŭ novimperiismaj diskursoj. En 2023, rusiaj librovendejoj kaj bibliotekoj ricevis la ordonon forigi la verkojn de Sorokin. Tamen, la Ministerio pri Kulturo en Moskvo neis, ke ekzistas listoj de "malpermesitaj libroj".
Verkaro
Vladimir Sorokin verkis multajn romanojn, rakontojn, poemojn, dramojn, teatraĵojn kaj filmscenarojn. La libroj estis tradukitaj en dekojn da lingvoj. En Rusio, la verkoj de Vladimir Sorokin multfoje iĝis temo de publika diskuto, inkluzive de proceso. Liaj libroj estas nuntempe tradukitaj en 22 lingvojn.
Inter la plej gravaj verkoj:
Eksteraj ligiloj
(en) Oficiala regejo de Vladmir Sorokin
MoVado 5 Steloj
MoVado 5 Steloj (itale: MoVimento 5 Stelle, M5S) estas itala politika partio, kvankam ĝi difinas sin "libera asocio de civitanoj", "nepartio" kaj ĝenerale rifuzas la difinon "partio". Ĝi estas fondita la 4an de oktobro de 2009 de komikisto Beppe Grillo kaj de entreprenisto Gianroberto Casaleggio post sperto gajnita per movado Amici di Beppe Grillo (Amikoj de Beppe Grillo), kiu estis aktiva de 2005 kaj prezentiĝanta en balotoj ekde 2008 kun pluraj Liste Civiche a Cinque Stelle (Civitanaj Listoj Kvin-stelaj).
Prezentiĝinta komence nur por italaj urbaj kaj regionaj balotoj, en 2013 unuafoje prezentiĝis por nacia baloto.
Historio de la movado
La ideo pri politika movado komence ne estis, sed ĝi venis dum proceso de evoluo de interreta komunumo ĉirkaŭ la blogo de Beppe Grillo, kiu pasis kelkajn fazojn.
Antaŭ la naskiĝo de MoVado Kvin Steloj
En 2005 naskiĝas blogo beppegrillo.it, kaj kvankam ĝi estas en la itala (kelkaj artikoloj estas tradukataj en la anglan kaj la japanan), dum tre mallonga tempo iĝas la sepa blogo plej vizitata de la Planedo. En ĝi oni parolas pri temoj kiel libera informado, verda ekonomio kaj ekologio, energifontoj renovigeblaj kaj italaj politikaj kaj sociaj problemoj, kiel malŝparemo kaj privilegioj de la politika klaso, diskriminado, financo. La ideo pri M5S venis post kelkaj spertoj kaj eksperimentoj ĉirkaŭ la blogo de Beppe Grillo por efektive realigi tiujn temojn.
Renkontiĝoj per "Meetup"
La aktivuloj sin renkontadis por diskuti pri lokaj temoj en la tuta Italio, laŭ principo, ke la loka civitano konas sian teritorion kaj povas denunci lokajn problemojn kaj proponi solvojn. La sumo de tiuj problemoj povus helpi la tutan Italion. Tiam neniu kredis, ke tia movado povus akiri bonan rezulton en naciaj balotoj. Renkontiĝoj estis organizataj per platformo Meetup.
V-Tagoj
Aktivuloj organizis tagojn por protesti kontraŭ la itala sistemo, nomitaj V-day (V-Tago); la nomo estas rezulto de kunigo de la itala vortaĉo por "forfiku, iru pugen" kun la angla vorto "day" por eksprimi la koleron de civitanoj kontraŭ la "kasto", la politikistaro kaj ĝia kontrolo super informado. La unua V-tago estis la 8an de septembro de 2007, kaj je la fino de la tago oni kalkulis preskaŭ 350 000 subskribojn por la leĝo por "pura parlamento", t.e. sen kondamnitoj. La 25an de Aprilo 2008 estis la dua V-Tago proponanta abolicii publikajn financadojn kaj kontrolon de politiko super gazetaro, leĝon Gasparri kaj la Liston de Ĵurnalistoj. Tiuj tagoj ne rezultigis ion praktikan, ekzemple la leĝpropono por pura parlamento ankoraŭ ne estis pridiskutita en parlamento.
Subteno al politikistoj kun similaj ideoj
Samtempe oni klopodis elektigi homojn sendependajn de partioj en urboj kaj Eŭropa Parlamento, kun la celo deklarita enigi civitanojn en politikon. Naskiĝis "civitanaj listoj" (civitanoj senpartiaj kiuj kandidatiĝis en balotoj). Krom tio du homoj partoprenis la eŭropan baloton senpartie kun subteno de la blogo: Sonia Alfano kaj Luigi De Magistris, ambaŭ konataj pro ilia engaĝo kontraŭ krimo. Sed post la baloto Sonia Alfano kaj Luigi De Magistris aliĝis al IDV (Itala maldekstra partio) elrevigante la elektintojn.
Naskiĝo de MoVado 5 Steloj (M5S)
Konsiderinte la antaŭajn spertojn, la 4an de oktobro de 2009 naskiĝis MoVado 5 Steloj, kun la celo sendependiĝi de profesiaj politikistoj kaj mem proponi siajn projektojn. Tiu dato ne estis hazarda, sed estas la tago de Sankta Francisko el Asizo, la sanktulo, kiu predikis malriĉecon kaj kontraŭis la koruptadon de tiama eklezio. M5S estas politika movado bazita sur Interreto kaj sur la principo de rekta demokratio, kaj la majuskla V en la nomo estas memoraĵo de V-Tagoj. La sistemo de demokratio estas interreta, tio estas uzi novajn teĥnologiojn por decidi kaj partoprenigi kiel eble pli da homoj en proponoj kaj decidoj, sed ankaŭ por kontroli la reprezentantojn elektitajn, kiuj rajtas kandidatiĝi ne pli ol 2 fojojn kaj devas publikigi siajn elspezojn interrete. La elektitoj de M5S en urbaj, regionaj aŭ naciaj balotoj malaltigis sian salajron ĝis 25% (75% malpli ol aliaj politikistoj) kaj batalas kontraŭ la tro multa mono en politiko.
Ideoj kaj principoj
La programo de M5S estas en interreto en multaj lingvoj, el kiuj Esperanto.
Interreta rekta demokratio
M5S intencas realigi la modelon de rekta partopreno de civitanoj per interreto minimigante la gravecon de reprezentantoj de civitanoj. Laŭ tiu ideo la politikistoj publikigas leĝproponojn interrete kaj pridiskutas problemojn kun civitanoj, kiuj ankaŭ sugestas solvojn kaj, se rapida decido ne estas bezonata, fine voĉdonas la plej bonan solvon. Politikistoj estas laborantoj por faciligi partoprenadon de la civitanoj.
La partopreno de civitanoj estas gravega por la funkciado de tiu regmaniero; oni supozas, ke civitanoj, kiuj scias pri unu problemo povas helpi kaj povas fari tion seninterese, ĉar neniu povas korupti milojn aŭ eĉ milionojn da homoj. Tiel farante, la inteligento de inĝeneroj, instruistoj, fakuloj sed ankaŭ simplaj civitanoj, kiuj konas la teritorion kaj ĝiajn problemojn, estas senpage kundividata por ĉies bono.
Oni scias, ke ne ĉiuj civitanoj estas fakuloj pri ĉio aŭ ne ĉiu volas partopreni, malgraŭ la enda volontigo de civitanoj. Oni supozas, ke sufiĉe granda nombro da homoj estas bona samplo por scii la popolan volon, kaj ke se iu ne havas fakan scion aŭ ne sentas intereson pri temo, ĝi akceptas la decidon de la aliaj.
Parta efektivigo de tiu modelo ekis per retejo, kiu sendas e-leterojn al movadanoj kiam nova leĝpropono aperas, informas pri evoluo de la proponoj kaj invitas la uzantojn al partoprenado. Rajtas registriĝi al la servo ĉiu plenkreskinta italo, kiu ne estas ano de alia partio kaj ne estas kondamnita aŭ persekutata pro krimo. Alia efekto dezirata estas, ke tia modelo de demokratio estos imitata ĉie en la mondo.
Letero al geitaloj
En februaro 2013 aperis en blogo de Beppe Grillo letero al geitaloj, kiu anokoraŭfoje priskribis principojn kaj ideojn de M5S. La jena estas la traduko en Esperanto:
Balotoj
Dum 2010-2012 M5S prezentiĝis en urbaj kaj regionaj balotoj evitante la provincajn balotojn, ĉar unu el la programeroj estas forigi provincojn (en Italujo, provinco estas aro da komunoj; kelkaj komunoj kune estas unu el la 20 regionoj de tiu lando). La 24-an kaj 25-an de februaro 2013, M5S partoprenis unuafoje en nacia baloto, laŭ sondoj ĝi estis unu el la 3 pli fortaj partioj, sed poste ĝi surprizis ĉiujn akirante 25,5% da voĉdonoj, pli ol ĉiu alia partio. Tamen, ĉar M5S ne alianciĝis kun aliaj (laŭ siaj principoj) ĝi estis nur la tria en la ĝenerala rezulto. Pro la elektokampanjo nomata "Tsunami tour" (Turneo Cunamo), Beppe Grillo parolis en placoj de 77 italaj urboj, kaj li finis en Romo la 22-an de Februaro, kie, krom kandidatoj, ĉeestis kaj parolis ankaŭ Gianroberto Casaleggio. Malgraŭ Grillo promesis eldoni intervjuon en iu itala elsendo, li fine ne aperis rekte en televidiloj, kaj elektokampanjo estis preskaŭ nur interrete (ĉefe per la jutuba kanalo "La cosa"). Intervjuojn li eldonis por neitalaj televidoj, ĉar li konsideras la italajn amaskomunikilojn kunrespondecaj, kvazaŭ subtenantoj de la nunaj italaj politikistoj (li mem estis elpelita de publika televido post li diris satiran spritaĵon en 1986 pri la tiama itala socialista partio). Tio altiris kritikojn, kiel ankaŭ la preskaŭ malĉeesto de M5S-anoj en politikaj parolspektakloj en televido por paroli en nomo de la tuta M5S.
En septembro 2017 en la partio okazis la prabalotoj en kiuj venkis Luigi Di Maio, kaj li nun estas la estro de la partio kaj li estis la kandidato por ĉefministro de Italio en la balotoj 2018. En la martaj balotoj 2018 la partio akiris la duan lokon post la centro-dekstra koalicio, kun la signifa pli bona rezulto de antaŭ 5 jaroj (pli ol 32% en ĉiuj ĉambroj de la itala parlamento). La partio akiris la plej grandan apogon en la balotoj, se oni komparas la memstaraj balotlistoj, eniris de tiu partio al la parlamento pli ol 220 parlamentanoj kaj plo ol 110 senatanoj. .
Witold Tyloch
Witold TYLOCH (naskiĝis la 16-an de marto 1927 en Chojnice — mortis la 23-an de aŭgusto 1990 wn Varsovio) – pola religiologo, esploristo de judismo, bibliisto kaj kumranologo.
Profesoro de la Varsovia Universitato de 1975. En la jaroj 1969-1973 gvidanto de la Fako de Afrikanistiko kaj Ŝemidistiko. En la jaroj 1977-1990 gvidanto de la Fako de Antikva Proksima Oriento kaj Hebreistiko. Fine de la 70-aj jaroj la 1-a sekretario de Baza Organizo Partia de Pola Unuiĝinta Laborista Partio ĉe Fakultato de Neofilologio.
Verkaro
(laŭ pollingva vikipedio, kie troviĝas pliaj detaloj)
Kvartalo
Kvartalo estas administra teritoria unuo. Laŭ Francisko Azorín kvartalo estas Parto de urbo karakterizata pro ia administra, topografa, etnografa, karaktero. Li indikas etimologion el la latina quartarius, el quartus (kvarono).
Formale
En Japanio, oni uzas "kvartalo"n por administraj distriktoj (laŭ Esperanto-Japana Vortaro de JEI) vd. kvartaloj de Japanio, specialaj kvartaloj.
Neformale
Kvartalo estus parto de urbo, sed ĝi ne estas administra distrikto. Ĝi estas ia karakteriza parto de la urbo ekz.: komerca kvartalo; la latina (studenta) kvartalo; ĉina kvartalo.
Kutime, kaj laŭ ekdekomenca ideo de la vorto, kvartalo estas parto de urbo limigita per stratoj kaj ne havanta stratojn ene de si. Kaj ĝi estas kvarangula, ĉar stratoj ofte estas perpendikularaj unu al la alia. Pro tio la vorto komenciĝas de la samaj literoj "kvar".
Paulicéia
(oficiale Município de) estas municipo en la subŝtato San-Paŭlio de Brazilo. Ĝi situas en la sudorienta regiono de Brazilo, en la mezoregiono Presidente Prudente kaj en la mikroregiono Dracena. Laŭ la stato de en la municipo vivis   sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en estis. La teritorio havas komunan limon kun.
Károly Kornis
KORNIS Károly (korniŝ) estis hungara juristo, universitata profesoro, publicisto naskita en Arado la 19-an de aprilo 1822 kaj mortinta en Peŝto la 27-an de januaro 1862.
Biografio
Károly Kornis faris ekzamenon de advokato en 1844, en aprilo 1848 li prelegis en la universitato de Peŝto krimjuron. Post la falo de Hungara revolucio de 1848 li elmigris Francion, Usonon, fine Brazilon, kie li praktikis kie advokato. Pro malsano li revenis Hungarion.
Ryo Odajima
Ryo Odajima (小田島 怜, n. ) estas japana futbalisto.
Li futbalis ĉe SC Sagamihara.
Zofia Stryjeńska
Biografio
Ŝi pentris ekde infanaĝo kaj kiel juna virino ŝi kunlaboris kun la gazetoj "Rola" kaj "Głos Ludu". En 1909, ŝi studis ĉe la ina arta lernejo "Maria Niedzielska", kaj maskita kiel knabo kaj kun la nomo de sia frato, Tadeusz Grzymała Lubański, studis en la Akademio pri Belartoj en Munkeno (virinoj ne povis studi tie).
Tra la mondo (revuo)
Tra la mondo estis sendependa revuo pri Esperanto-movado en Ĉinio, fondita en januaro 2017 de Trezoro Huang Yinbao, direktoro de Esperanto-Centro Ora Ponto, helpe de kelkaj aktivuloj. La ĉiusezona revuo estis eldonita kolore papere kaj rete en formato A4 (202mm×268mm).
Historio
Post malapero de la papera revuo El Popola Ĉinio en la jaro 2001, oni neniam legis paperan revuon pri Esperanta Movado en Ĉinio escepte ĉe la dulingva Informilo de Ĉina Esperanto-Ligo.
En la unua numero de la revuo, la ĉefredaktoro Trezoro diris: «''Dum la volontula laborado en la Centra Oficejo de UEA septembre kaj oktobre 2016, foliumante amason da revuoj en Esperanto el diversaj landoj venis al mi ideo krei revuon pri Ĉinio, kies civitanoj atingas sesonon de la tutmonda loĝantaro. Agado estas pli praktika ol resti en pensado. Jen aperas la revueto Tra la mondo. La revuo aperigas/os artikolojn pri diversaj temoj pri Esperanto en Ĉinio.''» Post reveno al Ĉinio li tuj komencis prepari eldonadon de la revuo.
La 1-a numero 2017
En la 1-a numero la revuo aperigis 42 artikolojn en ĉirkaŭ dudek rubrikoj, ekzemple, Azia kongreso, Esperanto en Ĉinio, Esperantistoj, Intervjuo, Lernejoj, Ekzamenoj, Kursoj, Libroj, Kunvenoj, Seminario, Pensado, Junuloj, Infanoj, Vojaĝoj, Retejoj, Donaco ktp. El la revuo oni povas facile trovi diversajn informojn, eĉ historiajn materialojn, pri Esperanto-Movado en Ĉinio. Oni povas trovi ankaŭ artikolojn pri literaturo, scienco, arto kaj turismo. La ĵus elektita nova estrarano de ISAE kreis ankaŭ specialan rubrikon Scienco en la revuo. Por plifortigi kaj bonkvalitigi la revueton, la redakcio serĉas internaciajn kunlaborantojn por venontaj numeroj.
La 1-a numero de 2017 de Tra la mondo estas senpage elŝultebla ĉe http://www.elerno.cn/elibro/Tra-la-mondo(reta).pdf
Aperis nur 4 numeroj en 2017.
Lhasa de Sela
Lhasa de Sela (naskiĝis la 27-an de septembro 1972 en Big Indian, Catskills, Novjorko, Usono, mortis la 1-an de januaro 2010 en Montréal, Québec, Kanado), estis usona-meksika plurlingva kantistino kaj kantverkistino kiu ofte koncertis sub la nomo Lhasa.
Ŝi naskiĝis en Big Indian en la ŝtato Novjorko, Usono. La patro estis el Meksiko, la patrino el Usono, kaj ŝi kreskis en ambaŭ landoj, dum ĉe la fino de sia vivo ŝi vivis en Kanado kaj Francio.
Lhasa kantis en la hispana, la angla kaj la franca, kaj ŝiaj diskoj estas kutime klasifikitaj kiel mondmuziko. La unua disko, La Llorona estis tute en la hispana, la dua, The Living Road (La Vivanta Vojo), alternis inter la angla, hispana kaj franca, dum la tria, Lhasa, estas tute en la angla.
Vidu ankaŭ
Multlingveco en muziko
Ruĝeca egreto
La Ruĝeca egreto (Egretta rufescens) estas malgranda ardeo nome birdospecio de la familio de Ardeedoj.
Disvastiĝo
Ĝi estas specio de loĝantaj birdoj en Centrameriko, Bahamoj, Karibio, la Golfa Marbordo de Usono, kaj Meksiko. Estas postreprodukta disiĝo al fora nordo el la nestaj teritorioj. En la pasinto, tiu birdo estis viktimo de plumkomerco.
Laŭ la Teksasa Parko kaj Naturo Departmento (TPWD), estas nur 1,500 al 2,000 reproduktaj paroj de Ruĝecaj egretoj en Usono – kaj plej el tiuj estas en Teksaso. Ili estis klasitaj kiel "minacata" specio en Teksaso kaj ricevas specialan protekton.
Subspecioj
Oni konas du subspeciojn de Egretta rufescens:
Aspekto
Tiu specio atingas 68–82 cm laŭ longo, kun enverguro de 116–125 cm. La korpomaso (pezo) en tiu specio povas gami el 364-870 g. Inter standardaj mezuroj, la flugilmalfermo estas 29-34.3 cm, la vosto estas 8.8–13 cm, la beko estas 7.3-9.2 cm kaj la tarso estas 11.7-14.7 cm. Ĝi estas mezgranda, longkrura, longkola ardeo kun longa pinteca rozkolora beko kun nigra pintoduono. La kruroj kaj piedoj estas bluecnigraj. Ambaŭ seksoj estas similaj, sed estas du koloraj morfoj. La plenkreskulo de la malhela morfo havas ardezbluecan korpon kaj ruĝecbrunajn kapon kaj kolon kun krestecaj plumoj. La plenkreskulo de la blanka morfo havas tute blankan korpan plumaron. Junuloj havas brunajn korpon, kapon kaj kolon. Dum pariĝado, la maskla plumaro ŝanĝas al rusteca en kapo, kolo kaj dorso.
Pilado
Pilado (helene Πυλάδης , latine Pylades) estas en la helena mitologio filo de la fokida reĝo Strofio kaj lia edzino Astioĥeo (nomata ankaŭ Anaksibio).
Ruĝeca egreto
Kutimaro
La Ruĝeca egreto estas konsiderata unu el plej aktivaj ardeoj, kaj estas ofte vidata dummove. Ĝi gvatas predon pervide en neprofunda akvo multe pli aktive ol aliaj ardeoj kaj egretoj, ofte kurante energie kaj uzante la ombron de siaj flugiloj por malpliigi la lumobrilon super la akvo kiam ĝi estas en situacio harpuni fiŝon; la rezulto estas fascina danco. Pro ties kuraĝa, raba kaj eĉ gracia manĝokutimaro, la fakulo Pete Dunne kromnomis la Ruĝecan egreton kiel "la Tyrannosaurus Rex de la Ebenaĵoj". Ili manĝas fiŝojn, ranojn, krustulojn, kaj insektojn. La birda kutima krio estas mallaŭta, gorĝeca kvakado.
Reproduktado
La reprodukta habitato de la Ruĝeca egreto estas tropikaj marĉoj. Ili nestumas en kolonioj, ofte kun aliaj ardeoj, kutime sur platformoj el bastonetoj en arboj aŭ arbustoj. Tiuj kolonioj estas kutime situantaj en marbordaj insuloj. Tiuj birdoj faras bruemajn ceremoniajn memmontradojn. Ili ĝenerale inkludas skuadon de la kapo dum la saluta ceremonio, sekve de persekutadoj kaj cirklaj flugoj. Ili inkludas ankaŭ levadon de kolaj, dorsaj kaj krestaj plumoj, akompane de bekofrapado, simile al tio de la Trikolora egreto.
Pilado
Oresto fariĝis nova mikena reĝo, lia popolo konsideris linan venĝon kaj murdon kompreneblaj. Sed Oreston persekutis pro lia terura faro Erinioj, diinoj de venĝo. Por sia purigo li devis, laŭ klarigo de divenistino, okazigi vojaĝon en malproksiman Taŭridon kaj tie penti ĉe altaro de diino Artemiso. Pilado okazigis la ekspedicion kun li. Sed ili ambaŭ estis tuj post veno en Taŭrido kaptitaj kaj estis destinite, ke unu el ili estos oferita. Pilado tuj proponis sian vivon por vivo de la amiko. Lastmomente savis ilin ambaŭ sacerdotino Ifigenia. Kiel estis baldaŭ malkovrita, ŝi estis la plej aĝa fratino de Oresto, kiun antaŭ longa tempo forrabis diino Artemiso, kiam ŝi antaŭe savis ŝin de ofero por sukceso de ekspedicio de ilia patro Agamemnono en militon kontraŭ Trojo.
Kiam ĉio klariĝis, Ifigeneia ruze okazigis liberigon kaj kun ambaŭ junaj viroj revenis patrujon. Oresto denove gajnis mikenan tronon kaj Pilado edziĝis lian fratinon Elektran.
Pilado fariĝis simbolo de sindonema amikeco.
Reflekto en arto
Figuro de fidela amiko Pilado aperas ĉie, kie estas prilaborita historio de Oresto.
Skvama kolombo
La Skvama kolombo, Patagioenas speciosa (see Johnson et al., 2001), estas mezgranda birdo de la familio de Kolombedoj kiu inkludas kolombojn kaj turtojn ene de la genro de Amerikaj kolomboj nome Patagioenas.
Ĝi estas specio de la Nova Mondo de tropikaj regionoj. Ĝi estas loĝantaj birodjloĝanta birdo kaj reproduktanto el suda Meksiko suden tra Centra Ameriko ĉefe en la atlantika marbordo kaj Panamo ĝis okcidenta Ekvadoro, suda Brazilo, norda Argentino kaj krome Trinidado en la Karibo.
La Skvama kolombo estas tre abunda en duonmalfermaj arbaroj. Ĝi konstruas strukturon el bastonetoj en arbo kaj sur tiu nesto la ino demetas du blankajn ovojn. La flugo estas alta, rapida kaj rekta, per regula flugilbatado kaj eventuala vipofrapo kio estas karaktera de kolomboj ĝenerale. Ĝi estas kutime timida, ĉar ĝi estis ofte ĉasata.
La Skvama kolombo estas granda kolombo (36 cm longa kaj peza normale ĉirkaŭ 290 g). Plenkreskaj maskloj estas tre belaj, ili havas ĉefe purpurbrunan plumaron, kun pli hela skvama aspekto ĉe kolo kaj subaj partoj danke al blanka regula punktado, kio ĉe suba ventro estas blanko kun iome da purpurbruna restaĵo. Kapo kaj dorso estas pli simple brunaj, kaj la flugilpinto kaj vosto pli malhelaj. La okuloj, kruroj kaj beko estas ruĝaj, la beko kun hela pinto. La ino estas malpli bunta, pli malhelbruna ol purpura, kaj estas iomete pli malgranda ol la masklo.
San Miguel de Tucumán
San Miguel de Tucumán estas metropolo kaj universitata urbo en Argentino, kie estas provinca ĉefurbo de Tucumán.
Geografio
San Miguel de Tucumán situas en norda parto de la lando sur deklivoj. Bonaero troviĝas je 1311 km-oj.
Historio
La unua mencio pri San Miguel de Tucumán okazis en 1565. La loko frue estis religia kaj komerca centro. En 1812 en batalo la sendependuloj venkis la hispanojn. Post 4 jaroj oni tie proklamis la sendependecon de Argentino. Ekde 1870 trajno ligas la urbon kun la ceteraj landpartoj. Nacia Universitato de Tukumano funkcias tie ekde 1914. En 2008 okazis tie konferenco, kiun partoprenis 7 prezidantoj el Sud-Ameriko.
Klimato
San Miguel de Tucumán havas subtropikan klimaton. La temperaturo estas somere 40 °C, vintre 10 °C. Jare pluvas preskaŭ po 1000 mm.
Trafiko
Internacia flughaveno de San Miguel de Tucumán troviĝas je 12 km-ojn. En la urbo aŭtobusoj liveras la pasaĝerojn.
Sarasvati (rivero)
Rivero Sarasvati (Sanskrita: सरस्वती नदी - transskribite: sárasvatī nadī) estis unu el la plej gravaj riveroj de Antikva Hindio. Ĝi sekiĝis.
Ĝi estis menciita en vedaj Hindu-tekstoj kaj laŭ tiuj rivero Sarasvati fluis tra partoj de okcidenta kaj norda Hindio, inter riveroj Jamuna (oriente) kaj Satleĝo (okcidente) kaj kunfluis kun Jamuna-rivero ĉe Allahabad. En postaj vedaj tekstoj estas priskribata, ke la rivero sekiĝis en la dezerto.
La diino Sarasvati estis origine personigo de tiu rivero kaj nur poste ricevis sendependajn atributojn kaj signifon.
Micești
Micești [miĉeŝtj] estas nomo de pluraj lokoj en Rumanio:
Sarasvati (rivero)
La plimulto de la sciencistoj opinias, ke Sarasvati estas la Ghaggar-Hakra Rivero. Aliaj sciencistoj tamen identigas Sarasvati kun unu aŭ alia de pluraj riveroj en la Hinda subkontinento, kiuj malaperas en dezerto, ekzemple Helmond-rivero aŭ.
Hodiaŭaj Sarasvati-riveroj:
Tektona moviĝo
Praktika esplorado de la 19-a kaj 20-a jarcentoj samkiel novaj satelitfotoj montras ke Ghaggar-Hakra rivero havis Satleĝon kaj Jamunon kiel flankriverojn. Geologiaj ŝanĝoj fluigis Satleĝon al rivero Induso kaj Jamunon al rivero Gango. Tiel la iam grandega Ghaggar-Hakra (kies delton supozeble markas la salaj marĉoj de Rann de Katĉo) ne plu ricevis sufiĉe multan akvon por atingi la oceanon kaj sekiĝis en dezerto Tar.
Restas demandoj, ĉar geologiistoj taksas tiun ŝanĝon okazinta inter 5000 kaj 3000 a.K. - tio ne bone kongruas kun la priskriboj en Rigvedo, kiu datiĝas de ĉ. 1750 - 1200 a.K.
István Hanusz
István Hanusz [iŝtvAn hanus], laŭ hungarlingve kutima nomordo Hanusz István estis hungara pastro, instruisto, piarista lernejestro, preposto.
István Hanusz naskiĝis la  en Vác. Li mortis la en Kecskemét.
Demokratia Maldekstro (Grekio)
Demokratia Maldekstro (greke Δημοκρατική Αριστερά - ΔΗΜ.ΑΡ., Dimokratiki Aristera - DIMAR) estas socialisma politika partio en Grekio. Ĝi kiel politika partio ekzistas ekde junio 2010. En la parlamenta baloto de majo 2012 la partio ricevis 6,1 procentaĵojn de la balotaj voĉoj kaj 19 parlamentajn seĝojn, kaj en la tuj sekva baloto de junio 2012 6,25 kaj procentaĵojn de la balotaj voĉoj kaj 17 parlamentajn seĝojn.
Partiestro laŭ la stato de somero 2012 estas Fotis Kuvelis.
5337 Aoki
5337 Aoki estas malgranda malhela asteroido de la ekstera asteroida zono, malkovrita la de la japanaj astronomoj Satoru Otomo kaj Osamu Muramatsu elde Kijosato : loĝloko de la urbo Hokuto en la Gubernio Jamanaŝi (Japanio).